началото на периода, (AD) натрупана амортизация, (DY) амортизация за текущата година, (IP) инвестиция/покупка преди приспадане на субсидиите, (S) субсидии, (SA) продажби, (CV) оценка в края на периода. Те са обяснени по-долу.
 Има само една колона: (V) — стойност.
 Методи на оценяване
 Използват се следните методи на оценяване:
 справедлива стойност с приспаднати оценени разходи в точката на продажба
 сума, за която може да бъде разменен даден актив или да бъде погасен даден пасив в рамките на сделка при справедливи пазарни условия между осведомени и съгласни страни, от която са приспаднати оценените разходи по продажбата
 2010, 3010, 5010, 7010
 предшестваща стойност
 номиналната или първоначалната стойност на актив в момента на придобиване
 3020, 3030, 4010, 7020
 счетоводна стойност
 стойност, с която даден актив се отчита в счетоводния баланс
 1010, 1020, 1030, 1040, 8010
 D.OV.XXXX.V Оценка в началото на периода
 Оценката в началото на периода е стойността на стоките в началото на отчетната година. За земеделските стопанства, които са били включени в извадката и през предходната година, оценката в началото на отчетния период следва да бъде равна на оценката в края на отчетния период за предходната година.
 D.AD.XXXX.V Натрупана амортизация
 Това е сумата на амортизационните отчисления по даден актив от началото на неговия жизнен цикъл до края на предходния период.
 D.DY.XXXX.V Амортизация за текущата година
 Систематично разпределение на амортизируемата сума на даден актив през полезния му живот.
 В рамките на определените срокове за предаване на годишните данни Комисията следва да получи таблиците с годишните нива на амортизация, прилагани от всяка държава-членка.
 D.IP.XXXX.V Инвестиции/покупки
 Общите разходи за покупките, основните ремонтни работи и създаването на дълготрайни активи през отчетната година. Когато във връзка с тези инвестиции са получени безвъзмездни помощи и субсидии, изразходваната сума преди приспадането на тези безвъзмездни помощи и субсидии се въвежда в колона IP.
 Покупките на второстепенни машини и оборудване, както и на млади дървета и храсти за незначителни дейности по повторно присаждане не се посочват в тези колони, но се включват в разходите за отчетната година.
 Основните ремонтни работи, които на практика увеличават стойността на машините и оборудването в сравнение с тяхната стойност преди ремонта, също се включват в тази колона — или като неделима част от амортизацията на машините и оборудването, която при необходимост се коригира, за да се вземе предвид удълженият (в следствие на ремонтните работи) живот на въпросното изделие, или чрез разпределянето на разходите на основните ремонтни работи за периода на целия очакван живот на изделието.
 Стойността на дълготрайните активи следва да се оцени по тяхната себестойност (включително стойността на платената и/или неплатената работна ръка) и трябва да се добави към стойността на дълготрайните активи под кодове 2010—8010 от таблица D „Активи“.
 D.S.XXXX.V Субсидии за инвестиции
 Текущият дял от всички получени субсидии (за предходни отчетни години или за текущата) за активи, записани в настоящата таблица.
 D.SA.XXXX.V Продажби
 Общите продажби на активи през отчетната година.
 D.CV.XXXX.V Оценка в края на периода
 Оценката в края на периода е стойността на активите в края на отчетната година.
 Коментари
 За позиции 2010, 3010, 5010 и 7010 разликата между OV+IP-SA и CV се разглежда